BASES ESPECÍFIQUES I CONVOCATÒRIA DE SUBVENCIONS DESTINADES A INFANTS, ADOLESCENTS I JOVES DE BELLPUIG PER A LA PARTICIPACIÓ EN ACTIVITATS ESPORTIVES I DE LLEURE PER AL CURS 24/25

1.OBJECTE DE LES BASES 
L’objecte d’aquestes bases és regular i fixar els criteris i el procediment de sol·licitud, tramitació, concessió, justificació i pagament de les subvencions que atorga l’Ajuntament de Bellpuig per la consecució d’activitats esportives i de lleure destinades a infants, adolescents i joves del municipi de Bellpuig durant el curs 2024/2025.
L’Ajuntament de Bellpuig vol regular l’equitat de la participació i inclusió d’infants, adolescents i joves de Bellpuig en les activitats esportives i d’educació en el lleure.
Es becaran, sempre amb un màxim d’una activitat per família amb un import màxim de 380,00 euros per família, complint els requisits establerts.

2.BENEFICIARIS 
Podran ser beneficiaris/àries d’aquests ajuts: 
• Qualsevol unitat familiar amb infants, adolescents i joves entre 3 i 18 anys que vulguin participar en una activitat oferta per qualsevol entitat esportiva o de lleure del municipi de Bellpuig, queden excloses les activitats periòdiques de llengües estrangeres.
• Poden sol·licitar els ajuts per a la realització d'activitats esportives o de lleure els pares, les mares, els tutors legals o les persones encarregades temporalment o definitivament de la guarda de les persones beneficiàries.

3. TEMPORALITAT DE LES CONVOCATÒRIES
Es farà una única convocatòria per activitats per al curs 2024/2025 

4. REQUISITS 
- La instància de sol·licitud i la seva documentació adjunta es presentarà a la recepció de l’Ajuntament o telemàticament en el Registre general de l’Ajuntament, on es registrarà, en els terminis i la forma establerts. 

- Que l’infant i/o adolescent tingui entre 3 i 18 anys i estigui empadronat al municipi. 

5. DOCUMENTACIÓ
Per formalitzar la petició, les persones sol·licitants que es vulguin acollir a aquestes subvencions hauran de presentar, dins el termini establert, la documentació següent:
-Imprès de sol·licitud de subvenció, registrada a l’Oficina d’atenció ciutadana (OAC) o través de la pàgina web de l’Ajuntament o en el registre de l’Ajuntament.
-DNI O NIE i passaport vigent.
-Volant d’empadronament històric i de convivència municipal
-Llibre de família
-Documentació acreditativa de la situació econòmica de la unitat de convivència:
Ingressos: Sis últimes nòmines o el model 130 corresponent al 1º i 2º trimestre 2024 i/o resolució d’atorgament d’ajut o pensió, si es el cas.
Despeses: L’últim rebut pagat de: hipoteca o lloguer de l’habitatge.
-Documentació acreditativa de la situació familiar:
· Carnet de família nombrosa
· Carnet de família monoparental
· Sentència de divorci o separació dels progenitors.
· Situacions recollides a la llei 5/2008, de 24 d’abril de dret de les dones a erradicar la violència masclista
· Carnet o grau de discapacitat reconeguda
· Aturats/des: certificat de l’OTG que acrediti la situació d’atur i import de la prestació/subsidi d’atur, o certificat de no rebre cap prestació
· Pensionistes: certificat de la pensió
· Justificant de qualsevol ajut i/o prestació que percebi o que hi tingui dret (ajut de lloguer, etc.)
Si es considerés necessari, es pots sol·licitar que s’adjunti qualsevol altre document que considerin oportú per tal de poder acreditar amb més fidelitat la situació personal i/o econòmica del/la sol·licitant.

6. CRITERIS PER A LA VALORACIÓ I CONCESSIÓ DE SUBVENCIONS. 
El criteri d’admissió de les sol·licituds serà la comprovació efectiva dels requisits sol·licitats. En cas que la documentació presentada sigui incorrecta o incompleta, es comunicarà a la persona interessada perquè les esmeni. 
Si en el termini de 10 dies hàbils les persones interessades no han presentat la documentació sol·licitada, es considerarà que desisteixen de la seva sol·licitud.
La quantia dels ajuts equival a un import fix que es podrà destinar a cobrir les despeses d'activitats realitzades en una única entitat. Si el preu de l'activitat és inferior o superior a aquest import, l'ajut s'ajustarà al cost real, sense superar l’import de 380,00 euros per família.
En casos de custòdia compartida, l’ajut el sol·licitarà un únic progenitor.
Els ajuts s'atorgaran, en tots els casos, prioritzant les necessitats econòmiques i socials de les persones sol·licitants, d'acord amb els criteris establerts.
Els beneficiaris que, un cop atorgat l'ajut no vulguin gaudir de l'activitat subvencionada, hauran de presentar la renúncia mitjançant instància al registre general de l'ajuntament. En cas de no fer-ho, els beneficiaris perdran el dret de presentar-se en la següent convocatòria.
La puntuació és acumulativa, en el sentit que les sol·licituds obtindran la puntuació total resultant del compliment dels diferents criteris.
La quantitat econòmica atorgada a cada sol·licitud serà en funció del nombre de sol·licituds estimades i del total de recursos disponibles.
En cas de ser necessari, es demanarà informe de seguiment als serveis socials municipals per tal de determinar el correcte atorgament dels ajuts.
A l’hora de valorar les sol·licituds es prioritzen els aspectes següents:
1.- Ingressos: Segons l’apartat A del punt 8 de les bases.
2.- Família: Document acreditatiu de:
-   família nombrosa o nombrosa especial, expedit pel departament de Treball, Afers Socials i Família Generalitat de Catalunya.
- família monoparental o monoparental especial, expedit pel departament de Treball, Afers Socials i Família Generalitat de Catalunya.
-   acolliment familiar quan un infant o adolescent es troba en una situació que fa que hagi de viure fora de la seva família biològica. S’acreditarà mitjançant document oficial.
3.- Violència de gènere. Acreditació de la situació mitjançant sentència o mitjançant ordre de protecció vigent o altre document establert per disposició legal.
4. Grau de discapacitat reconeguda física, psíquica i/o sensorial igual o superior al 33%.
Acreditació del grau de discapacitat reconeguda.
5. Habitatge: Despeses derivades del lloguer o préstec hipotecari per a l’adquisició del primer habitatge.
[bookmark: _Hlk73015175]6. Situació social: seguiment serveis socials municipals Situació social que comporta un grau de risc o de vulnerabilitat per l'infant i/o adolescent degudament acreditada pels Serveis Socials Basics.

7. PUNTUACIÓ DELS CRITERIS DE SELECCIÓ.
Valoració ingressos econòmics unitat familiar: 

APARTAT A):

S’utilitzarà la fórmula següent: 

Mitjana dels ingressos mensuals - Despeses de lloguer/hipoteca/corrents (màx. 400)

Es farà la suma del total d’ingressos que ha percebut la unitat familiar els darrers 6 mesos. Aquesta suma es dividirà per 6. 
Aquí se li restaran les despeses de lloguer o hipoteca i l’import resultant serà la quantitat de referència per aplicar a la taula de puntuació.

En cas de no disposar de les nòmines dels 6 últims mesos, es farà amb el total d'ingressos segons models sol·licitats  el punt 6 de les bases.



	Persones
	Ingressos màxims / mes /unitat familiar
	punts

	2
	<1.134,00 €
	5

	3
	<1.450,66 €
	5

	4
	<1.767,32 €
	4

	5
	<2.083,98 €
	3

	6
	<2.400,64 €
	2

	7
	< 2.717,30 €
	2




APARTAT B): 

	Família nombrosa
	1

	Família monoparental
	1

	Disminucions o malalties físiques o/i psíquiques
	1

	Persona gran discapacitada a càrrec
	1

	Víctima de violència de gènere en el moment actual
	1




PUNTS: APARTAT A+B =

L’import de les prestacions municipals vindrà determinat per la suma de les valoracions econòmiques de les anteriors taules. 


8. SOL·LICITUDS 
Amb la presentació de la sol·licitud s’entendrà implícita l’acceptació d’aquesta convocatòria i de la resta de normativa que resulti d’aplicació.
El termini de presentació de sol·licituds serà del 28 d’agost al 10 de setembre a les 14:00 hores.

9.TRACTAMENT DADES PERSONALS I CONFIDENCIALITAT DE LES AJUDES CONCEDIDES
Dins el marc establert per la Llei orgànica 3/2018, de 5 de desembre, de protecció de dades personals i garantia dels drets digitals i de les disposicions del Reglament (UE)2016/679 del Parlament Europeu i del Consell, de 27 d’abril de 2016 es garanteix la confidencialitat en relació a les peticions efectuades en l’àmbit de l’ens local on es fàcil a petició, així com de qualsevol de les seves dades personals i familiars facilitades, essent utilitzables les mateixes, estrictament, per a les finalitats per a les quals han estat facilitades.

10. ABONAMENT DE LA PRESTACIÓ 
L’Ajuntament de Bellpuig transferirà al compte corrent del club/entitat, l’import dels ajuts atorgat a les persones beneficiàries, previ informe emès on hi constin els imports que corresponen a cada club/entitat i l’aprovació de l’Ajuntament, e la següent manera:
- El 60% del total del import concedit un cop aprovada la resolució de la concessió de subvenció per la Junta de Govern Local.

- El 40% restant de l’import es farà efectiu un cop l’entitat col·laboradora hagi justificat correctament seguint el procediment establert en aquestes bases reguladores i demés normativa d’aplicació.


12. SUSPENSIÓ DE L’AJUDA
12.1. En cas de produir-se un canvi en la situació de les circumstàncies que ha originat l’ajut i no s’hagi notificat en el termini de 10 dies, es suspendrà l’ajuda i s’haurà de tornar a sol·licitar i valorar amb les noves condicions.
12.2. Aportar dades o documents falsejats o inexactes serà motiu de suspensió i es deixarà sense efecte la sol·licitud o l’atorgament de serveis, sense perjudici que es puguin emprendre les accions legals procedents.

13. DOTACIÓ ECONÒMICA
La dotació econòmica per aquesta línia d’ajuts és de 12.000€ i es concediran ajuts fins que s’exhaureixin els recursos. En el cas que no s’exhaureixin els 12.000€ es podrà obrir un nou període de sol·licituds per a les activitats d’estiu. 

14. ÒRGANS COMPETENTS PER A LA INSTRUCCIÓ, AVALUACIÓ I ATORGAMENT.
Totes les sol·licituds seran informades per una comissió avaluadora formada per dos representants polítics de l’equip de govern i dos membres del personal tècnic.
Aquesta comissió examinarà els compliment dels requisits i establirà l’ordre de la prelació de les sol·licituds d’acord amb la puntuació obtinguda.
Finalment, serà per decret d’Alcaldia o per Junta de govern local on s’aprovarà la concessió i/o denegació dels ajuts.

15. PUBLICACIÓ
Aquestes Bases seran publicades al Butlletí Oficial de la Província i a la seu electrònica de l’Ajuntament.
